การประกอบธุรกิจของแต่ละสายผลิตภัณฑ์

บริษัท ประกอบธุรกิจหลักในด้านเป็นผู้ให้บริการด้านระบบเทคโนโลยีสารสนเทศ
โดยมีโครงสร้างธุรกิจแบ่งได้เป็น 3 กลุ่มหลัก ได้แก่

1.  กลุ่มธุรกิจผลิตภัณฑ์ซอฟต์แวร์

ในกลุ่มธุรกิจนี้ผลิตภัณฑ์ซอฟต์แวร์ต่างๆ เป็นสินทรัพย์ทางปัญญา ซึ่งบริษัทเป็นเจ้าของลิขสิทธิ์
และเป็นธุรกิจที่สร้างรายได้หลักให้กับบริษัท
กลุ่มผลิตภัณฑ์ทางด้านซอฟต์แวร์ของบริษัทสามารถแบ่งออกได้เป็น 2 กลุ่มใหญ่ ได้แก่

  1.1 กลุ่มซอฟต์แวร์โปรแกรมประยุกต์ บริษัทเริ่มจากงานด้านการบริการพัฒนา

โปรแกรม ตามความต้องการของลูกค้า (Tailor Made) เมื่อทำการพัฒนาเรียบร้อยแล้ว
จึงนำมาเป็นซอฟต์แวร์โปรแกรม ต้นแบบและเป็นสินทรัพย์ทางปัญญา
เพื่อนำไปประยุกต์ใช้กับองค์กรประเภทเดียวกันหรือมีระบบการใช้งานใกล้เคียงกันและนำไปประยุกต์ใช้กับลูกค้ารายอื่นได้ต่อไป
โดยบริษัทเพียงปรับเปลี่ยนในส่วนของรายละเอียดที่แตกต่างจากโปรแกรมต้นแบบที่มีอยู่
ให้เข้ากับระบบขององค์กรนั้นๆ
และต่อมาบริษัทจึงทำการพัฒนาซอฟต์แวร์โปรแกรมดังกล่าวขึ้นเป็นซอฟต์แวร์สำเร็จรูปที่ลูกค้าสามารถซื้อและนำไปประยุกต์ใช้ได้เลย
ปัจจุบันซอฟต์แวร์โปรแกรมประยุกต์ที่บริษัทพัฒนาขึ้น ได้แก่ ระบบบริหารงานทรัพยากรองค์กร
ระบบสำนักงานอัตโนมัติแบบไร้กระดาษ ระบบทะเบียนและวัดผลนักศึกษา
ระบบบริหารงานธุรกิจโรงพิมพ์ ระบบบริหารงานธุรกิจค้าปลีก ลูกค้าร้อยละ 80
ของบริษัทเป็นหน่วยงานภาครัฐ ที่เหลืออีกร้อยละ 20
เป็นภาคเอกชนองค์กรใหญ่ที่เล็งเห็นถึงความสำคัญในการใช้ซอฟต์แวร์เพื่อมาปรับปรุงระบบการบริหารการจัดการรวมถึงระบบสำนักงานอัตโนมัติ
เพื่อการจัดเก็บเอกสารให้มีความสะดวก ถูกต้องแม่นยำ และมีความทันสมัยมากขึ้น

ปัจจุบัน บริษัทมีโปรแกรมซอฟต์แวร์ประยุกต์ที่พัฒนาเสร็จและพร้อมจำหน่ายให้กับลูกค้า
หรือสามารถปรับเปลี่ยนเพื่อให้เข้ากับลูกค้าแต่ละรายได้ทันทีดังต่อไปนี้

1)  โปรแกรมเพื่อการบริหารทรัพยากรขององค์กร (Performance Management
    Information System, หรือ ระบบ PMIS)

เป็นโปรแกรมที่ช่วยให้การบริหารทรัพยากรขององค์กรเป็นไปอย่างมีประสิทธิภาพ
และสามารถนำผลการวิเคราะห์มาช่วยในการวางแผนของผู้บริหารได้ โปรแกรม PMIS
สามารถใช้ได้กับหน่วยงานราชการหรือองค์กรเอกชนเพื่อเพิ่มประสิทธิภาพการทำงานภายในองค์กรให้สามารถหาข้อมูลและจัดทำรายงานได้โดยง่าย
โดยระบบงานต่างๆ สามารถทำงานได้ทั้งแบบอิสระแยกจากกัน
หรือเชื่อมโยงแลกเปลี่ยนข้อมูลระหว่างกัน ประกอบไปด้วยระบบงานแต่ละระบบดังนี้

-   ระบบวางแผนงบประมาณแบบมุ่งเน้นผลงาน (Performance-Based Budgeting System
    )

  เป็นระบบงานที่ใช้เพื่อการบริหารงานที่เกี่ยวข้องกับการจัดทำงบประมาณรายรับและ

  งบประมาณรายจ่าย

-   ระบบบัญชีการเงินและระบบบัญชีต้นทุน เป็นระบบที่ใช้เพื่อการบริหารที่เกี่ยวข้องกับบัญชี

-   แยกประเภท บัญชีเจ้าหนี้ บัญชีลูกหนี้ การควบคุมการเงินและการจ่ายเงิน
    และการคำนวณต้นทุน กิจกรรมในลักษณะของ Activity Base Costing
    (ABC)โดยจำแนกรายการตามแผนงาน ฝ่าย แผนก หน่วยงาน และกองทุน
    และสามารถรองรับการเชื่อมต่อข้อมูลกับระบบอื่นๆ ที่เกี่ยวข้อง

-   ระบบบริหารงานสินค้าคงคลังและการจัดซื้อ เป็นระบบการบริหารงานสินค้าคงคลัง
    โดยรองรับการทำงานต่างๆ ได้แก่ การจัดซื้อและการจัดจ้าง การตรวจรับพัสดุ การเช่า
    การแลกเปลี่ยน
    การควบคุมการจำหน่ายและการควบคุมการเบิกจ่ายสินค้าคงคลังและวัสดุใช้สอยสิ้นเปลือง
    เป็นต้น

-   ระบบการจัดการสินทรัพย์
    เป็นระบบที่ควบคุมทะเบียนสินทรัพย์ในองค์กรพร้อมกับการคำนวณค่าเสื่อมราคาสะสม

-   ระบบบริหารงานบุคลากรและเงินเดือน
    เป็นระบบงานที่ครอบคลุมงานที่เกี่ยวข้องกับงานบุคคลและเงินเดือน เช่น ประวัติบุคลากร
    การเลื่อนขั้น/ตำแหน่ง การปรับเงินเดือน ประวัติการอบรม การคำนวณเงินเดือน ภาษี

2)  ระบบโปรแกรมสำนักงานอัตโนมัติแบบไร้กระดาษ (Paperless Office Automation)

เป็นโปรแกรมสำหรับการบริหารงานสำนักงาน
โดยมุ่งเน้นในเรื่องการลดการใช้กระดาษในสำนักงาน
และช่วยให้การจัดเก็บค้นหาเอกสารทำได้อย่างรวดเร็ว
และในองค์กรสามารถติดต่อสื่อสารกันได้อย่างมีประสิทธิภาพ ประกอบไปด้วยระบบต่างๆ ดังนี้

-   โปรแกรม Benefit Document 2000 เป็นระบบจัดเก็บเอกสารอิเล็คทรอนิคส์
    ช่วยในการจัดเก็บค้นหาเอกสารทำได้ง่ายและรวดเร็ว
    นอกจากนี้ยังมีเวอร์ชั่นที่ใช้สำหรับงานด้านนิติกรรมสัญญาโดยเฉพาะ

-   โปรแกรม Benefit Web Search 2000
    เป็นระบบสืบค้นงานเอกสารผ่านเครือข่ายบนอินเตอร์เน็ต / อินทราเน็ต
    โดยสามารถใช้ร่วมกับโปรแกรม Benefit Document 2000

-   โปรแกรม Benefit Web Scan 2000 เป็นระบบที่ใช้ในการ Scan เอกสารผ่านทาง Web
    ใช้สำหรับองค์กรที่มีสาขาย่อยและต้องการสแกนเอกสารผ่านเครือข่าย Internet

-   โปรแกรม Benefit Document Flow 2000 หรือ
    ระบบงานสารบรรณอิเล็คทรอนิคส์เป็นระบบที่ช่วยอำนวยความสะดวกในการรับส่งและติดตามหนังสือทั้งจากภายในและภายนอกขององค์กร

-   โปรแกรม Benefit Workflow 2000
    เป็นระบบงานที่ช่วยในการบริหารและควบคุมการกำหนดเงื่อนไขและการกำหนดเส้นทางของการไหลของเอกสาร

-   โปรแกรม Benefit Scan 2 CD
    เป็นระบบใช้ในการถ่ายโอนเอกสารที่สแกนไว้และโปรแกรมค้นหาลงในแผ่น CD-ROM
    เพื่อให้สามารถนำไปค้นหาในเครื่องคอมพิวเตอร์ อื่นได้

-   โปรแกรม Benefit Form Processing เป็นระบบที่ใช้สำหรับการนำฐานข้อมูลต่างๆ
    ขององค์กรมาเก็บบันทึกลงฟอร์มอิเล็กทรอนิกส์ เช่น ใบ Invoice พร้อมดัชนีค้นหาอัตโนมัติ

-   โปรแกรม Benefit Web Information เป็นระบบข่าวสารประชาสัมพันธ์
    แสดงข้อมูลข่าวสารองค์กร และเว็บบอร์ดเพื่อรับแจ้งเรื่องและตอบปัญหา

3)  โปรแกรมระบบทะเบียนและวัดผลนักศึกษา

เป็นโปรแกรมสำหรับงานบริการนักศึกษาในระดับมหาวิทยาลัย ครอบคลุมกระบวนการทำงานต่าง ๆ
ดังต่อไปนี้

-   ด้านรับสมัครนักศึกษา
    เป็นระบบในการจัดเตรียมข้อมูลเบื้องต้นตั้งแต่รับสมัครสอบจนกระทั่งรับเข้าเป็นนักศึกษา

-   ด้านหลักสูตร เป็นระบบในการกำหนดหลักสูตรและแผนการศึกษาในแต่ละปีการศึกษา
    รวมทั้งรายละเอียดตารางสอนและตารางสอบ

-   ด้านทะเบียนนักศึกษา เป็นระบบเกี่ยวกับข้อมูลนิสิตนักศึกษา อาจารย์ และเจ้าหน้าที่
    รวมถึงคณะ สาขา และกลุ่มวิชา นอกจากนี้ยังรวมถึงการกำหนดวิธีการลงทะเบียน

-   ด้านการเงินและการบัญชี เป็นการบริหารด้านการชำระเงินทั้งหมด

-   ด้านการประมวลผลการเรียน เป็นการจัดการผลการเรียน การออกใบรับรองต่างๆ
    และการออกรายชื่อที่นั่งรับใบประกาศวุฒิและใบปริญญา

4) ระบบบริหารงานธุรกิจโรงพิมพ์

เป็นระบบที่ใช้สำหรับผู้ประกอบการในด้านธุรกิจโรงพิมพ์ ประกอบไปด้วยระบบประเมินราคา
และระบบควบคุมในการผลิตและออกแบบ
ซึ่งสามารถใช้เชื่อมต่อกับระบบบริหารทรัพยากรขององค์กรหรือ PMIS ได้

5) ระบบบริหารงานธุรกิจค้าปลีก หรือ Retail Management System(RMS)

เป็นระบบการจัดการข้อมูลเพื่อช่วยในการบริหารงานธุรกิจค้าปลีก เช่น ห้างสรรพสินค้า ซุปเปอร์
มาเก็ต ร้านหนังสือ ร้านขายเสื้อผ้า ร้านอาหาร ร้านอะไหล่
โดยเริ่มการจัดการตั้งแต่การสั่งซื้อสินค้า การควบคุมสต็อกสินค้า ป้ายราคาสินค้า ข้อมูลสมาชิก
รวมถึงการวิเคราะห์ข้อมูลทางการตลาดทำให้สามารถให้การบริการลูกค้าได้อย่างรวดเร็ว
และถูกต้องมากขึ้นทั้งยังทำให้สามารถบริหารปริมาณสต็อคสินค้าได้อย่างมีประสิทธิภาพเพื่อรองรับการจำหน่ายสินค้านอกจากนี้ยังสามารถดูรายงานสรุปการขายตามหมวดสินค้าและรายงานกำไรเบื้องต้นได้ทันที
ตลอดจนการออกรายงานภาษีซื้อและภาษีขายเพื่อยื่นทางกรมสรรพากรเหมาะสำหรับธุรกิจที่มีสาขาจำนวนมากและต้องการเชื่อมโยงข้อมูลจากสาขาไปยังสำนักงานใหญ่
โดยไม่ต้องการเช่าคู่สายแบบ Leased Line ซึ่งทำให้เกิดค่าใช้จ่ายที่สูง
แต่อาศัยหลักการทำงานโดยการเชื่อมต่อแบบ Replicate ด้วยโปรแกรมที่บริษัทได้พัฒนาขึ้น
ทำให้การเชื่อมโยงแลกเปลี่ยนข้อมูลระหว่างสำนักงานใหญ่กับสาขามีความทันสมัยอยู่ตลอดเวลา
นอกจากนี้ระบบงาน RMS สามารถปรับปรุงเพื่อเชื่อมต่อข้อมูลกับโปรแกรมบัญชีของ Oracle และ
SAP ได้อีกด้วย

1.2 กลุ่มซอฟต์แวร์ประเภทเครื่องมือ (Tools) และยูทิลิตี้ (Utilities)
เพื่อช่วยในการพัฒนาโปรแกรม
เป็นโปรแกรมเครื่องมือที่เดิมนั้นบริษัทได้พัฒนาขึ้นสำหรับช่วยในการพัฒนาโปรแกรมของบริษัทภายใน
และได้เล็งเห็นถึงศักยภาพของโปรแกรมดังกล่าวจึงได้จัดทำขึ้นเพื่อขายในเชิงพาณิชย์ฯ
เพื่อเป็นการเพิ่มประสิทธิภาพให้กับการผู้พัฒนาโปรแกรมและพัฒนาระบบโดยออกแบบเพื่อทำให้การพัฒนาโปรแกรมสามารถทำได้ง่ายและสะดวกขึ้น
โดยได้เริ่มจำหน่ายไปแล้วในช่วงไตรมาส 4 ในปี 2547 และใน เดือนมีนาคม ปี 2548
บริษัทฯได้ร่วมโครงการกับกรมส่งเสริมและการส่งออกนำกลุ่มซอฟต์แวร์ดังกล่าวไปแสดงที่งาน
Cebit Hannover ที่ประเทศเยอรมัน

โดยสามารถแบ่งผลิตภัณฑ์ตามการใช้งานได้ ดังนี้

  1). EasyQuick for Report

เป็นเครื่องมือที่ช่วยในการเขียนโปรแกรมรายงาน เป็นการออกแบบการใช้งานในลักษณะ Word
Processor ทำให้ง่ายและสะดวกต่อการใช้ ผู้ใช้สามารถสร้างรายงานได้ทั้งแบบ Web และแบบ
Client/Server โดยอาศัยการสร้างรายงานอย่างใดอย่างหนึ่งเพียงอย่างเดียว
รองรับการออกรายงานประเภทต่างๆ เช่น รายงานพื้นฐาน รายงานในลักษณะของ Cross Tab
รายงานประเภท Sub-Report รายงานประเภทฟอร์ม รายงานที่ออกในลักษณะของจดหมาย
และการพิมพ์ในลักษณะของ Mail Label

  2). EasyQuick For Web Development

เป็นเครื่องมือที่ช่วยในการเขียนโปรแกรม Web Application
ที่สร้างและออกแบบมาเพื่อช่วยให้การสร้างโปรแกรมบน Web สามารถทำได้อย่างรวดเร็ว
โดยไม่จำเป็นต้องมีความรู้ในเรื่องของการพัฒนาโปรแกรมในลักษณะ Web Application
เนื่องจากโปรแกรมจะจัดเตรียมเครื่องมือที่ช่วยในการสร้าง Web Application ในลักษณะต่างๆ
เช่น โปรแกรม Menu โปรแกรม Pop-up โปรแกรมป้อนข้อมูลประเภท Master และประเภท
Transaction รวมทั้งโปรแกรมการสร้างสิทธิในระบบรักษาความปลอดภัย

  3). EasyLink For Magic

เป็นโปรแกรมที่ช่วยในการติดต่อระหว่างผู้ที่ใช้โปรแกรมของ Magic
เพื่อเป็นเครื่องมือในการพัฒนาโปรแกรมและต้องการใช้งานร่วมกับโปรแกรม Crystal Report
ที่เป็นเครื่องมือในการสร้างรายงาน ทั้งนี้เมื่อผู้ใช้ต้องการเลือกช่วงของข้อมูลต่างๆ
ในการออกรายงาน โปรแกรม Easylink For Magic
จะเป็นตัวช่วยในการรับส่งค่าตัวแปรจากโปรแกรมที่พัฒนาด้วยโปรแกรมของ Magic
ไปให้กับรายงานที่สร้างขึ้นด้วยโปรแกรมของ Crystal Report

  2. กลุ่มธุรกิจผลิตภัณฑ์ฮาร์ดแวร์

  บริษัทขายพ่วงอุปกรณ์คอมพิวเตอร์และเทคโนโลยีสารสนเทศพร้อมไปกับผลิตภัณฑ์ซอฟต์แวร์

ของบริษัท
โดยเป็นการขายในงานโครงการที่มีข้อกำหนดให้บริษัทเป็นผู้ติดตั้งระบบเทคโนโลยีสารสนเทศที่รวมทั้งซอฟต์แวร์และฮาร์ดแวร์เข้าด้วยกัน
นอกจากนี้บริษัทมีการจำหน่ายผลิตภัณฑ์ฮาร์ดแวร์บางส่วนพร้อมโปรแกรมประยุกต์เพื่อส่งเสริมการขายอีกด้วย

  3. กลุ่มธุรกิจการบำรุงรักษาและการให้บริการระบบเทคโนโลยีสารสนเทศ

  บริษัทให้การบริการด้านการบำรุงรักษาหลังหมดระยะเวลาการรับประกันงานที่ได้ทำการ

ให้บริการพัฒนาและวางระบบแก่ลูกค้าเรียบร้อยแล้ว นอกจากนี้ยังให้บริการในด้านต่างๆ
ที่เกี่ยวข้องกับงานในด้านเทคโนโลยีสารสนเทศ